Haiku kã ma aigentli in jéda Schbråch schraim dé ma wü und a in an jédn Dialekt. Es gibt a in Ésdaraich und Boarn a klõane Grupn fu Haiku-Fans und dé hãm natiali a a boa Haikus auf Boarisch gschrim. Dabai kã ma gãns õafåch de Brinzipien fu da japanischn Dichdarai-Dradizion auf insa Schbråch und insa Region iwadrång und wãn õan dés gelingt, kimt a guads Dialektgedicht dabai aussa, wås a glaichzaitig a richdigs japanischs Haiku is. Bsondas guad is ma dãn, wãn ma schåft, das ma a Kigo-Woat mid Bezug auf de Natua in insana Gégend âibaun kã.